钦定古今图书集成/明伦汇编/闺媛典/第046卷 > 何士诚妻杨氏
## 钦定古今图书集成/明伦汇编/闺媛典/第046卷 > 何士诚妻杨氏

按《嘉兴府志》：“杨氏，右正言何道之子士诚妻，殿中侍
御史杨大法女，嘉兴人。结褵未期，夫病，谓氏曰：‘我病
必不起，若能守终身，我始瞑目’。氏闻言如割。既而复
曰：‘不幸无后，我窃揆之，前言不必遵也’。言讫而绝。氏
哭踊，呕血数升，勺水不入口三日，远近莫不堕泪。未
几，竟赴河死。庆元元年具闻，下监察御史刘德秀，命”
建坊，至今名其河曰“何母泾。”